Somaliland

La Repùblica dël Somaliland (Jamhuuriyadda Soomaaliland an somàlich, جمهورية صومليلاندا an àrab, Republic of Somaliland an anglèis) a fa part dla Somalia, ma dël 1991 a l'ha proclamasse indipendent.
A l'é nen stàita arconossùa da j'àutri stat, ma a l'é "de facto" indipendent, për l'anarchìa ch'a regna an Somalia con la guèra sivil.

A confin-a con Etiòpia, Djibouti e la region sòmala dël Puntland e a l'é bagnà dal Golf d'Aden.
La capital a l'é Hargheisa.
A l'ha na surfassa ëd 137.600 km² e a conta anviron 3 milion e mes d'abitant.

 Anté ch'as treuva 
300px|center

 Stòria moderna 
Ël Somaliland a l'é stàit un possediment dël Regn Unì dal 1886 al 1960.
A l'ha otnù l'indipendensa ël 28 ëd giugn dël 1960 e tre di apress, ël 1m ëd luj, a l'é federasse con l'ex-Somalia italian-a ant la Repùblica ëd Somalia.
Ël 18 ëd magg dël 1991 a l'ha torna proclamà soa indipendensa.

 Organisassion polìtica 
Ël Somaliland a l'é una repùblica.
Ël president a l'é Ahmed M. Mahamoud Silanyo (dal 2010).

Categorìa:Somalia